A Bizottság 1662/94/EK rendelete
(1994. július 8.)
a harmadik országokból importált fokhagyma behozataliengedély-rendszerének alkalmazásáról szóló 1859/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 3669/93/EK rendelettel [1] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 22b. cikkére,
mivel az 1859/93/EGK bizottsági rendelet [3] 3. cikkének (2) bekezdése kimondja, hogy a behozatali engedélyeket a kérelem benyújtását követő három munkanapon belül ki kell bocsátani; mivel ez a korlátozott idő nem elegendő a rendszer hatékony ügyviteléhez, és ennek megfelelően ezt az időtartamot öt napra kell meghosszabbítani;
mivel az ebben a rendeletben előírt intézkedések összhangban állnak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Az 1859/93/EGK rendelet 3. cikk (2) bekezdésében az első albekezdés helyébe a következő rendelkezés lép:
"A behozatali engedélyeket a kérelem benyújtását követő ötödik munkanapon kell kibocsátani, amennyiben ezen az időtartamon belül nem hoznak intézkedéseket."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet nem alkalmazandó olyan kérelmek esetén, amelyeket a rendelet hatálybalépése napját megelőzően nyújtottak be.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. július 8-án.